Asmil : Tigejda n Tanaramant
Amyaru : Amaruyidir
Tanfalit Inaramen
D tanfalit igerzen tin n ifaddaden, aẓar-is ikka-d seg isem n umesnulfu n tnaramant Baden Bawel(s teglizit Baden-Powell- Be Prepared ), ayen neqqar s tmaziɣt ‘‘bges iman-ik’’ s tarabt ” كن مستعدا”.
‘‘Anamek n waya, ilaq ad tesɛum tafka d teyti yal ass deg addad aken ad tgem amerwas nwen. Ad tbegsem tayti nwen, acku ilaq ad tesɛum tugrint aken ad tsegdem tanbaṭ ibɣun tili, daɣen acku ad tmeyzem i yal tawaɣit d yal asehwu ad yeḍrun, aken di tegnit n tidets ad tilim deg addad amek ara tgem ayen ilan felawen. Ad tbegsem tafka nwen; acku ad teqlem d uẓwiren d urmiden, tzemrem ad tgem ayen ilan felawen.’’ Baden Bawel
Tanfalit d tin ifaddaden i warrac ger 12 ar 16 isgassen, daɣen d tanfalit tunṣibt n Tanaramant , iked deqs n tidukliwin tinaramin n umaḍal.
I warrac imeẓyanen’’ igulaz’’ tanfalit-nsen ‘’Afus deg ufus’’[i] ma d iredmanen ‘’Ussis afulay”
Ma d imsebriden(ugar n 17 isgassen), ‘‘i umahil’’
Dagi ad nwali aseɣwen ilan ger iḥricen n tnaramant, ma nesdukel tinfaliyin, ad naf : ‘’ Afus deg ufus, ad gaɣ yal ussis-inu aken ad begsaɣ iman-iw i umahil’’
Tafalit-agi tsutur deqs n tɣara sɣur ifaddaden :
Anamek n wiyaḍ
Afaddad ad ibges iman-is i tefmajawt, daɣen ad ibges iman-is i talelt, d tasisit di tegnits tamezwarut i wid isusren.
Tawzut
Ur yemir yiwen ad k-d-imud ayen ur yesɛi, ur netsaẓ ara ar zdat s tmemit d ul zdigen. Afaddad mebla tawzut, mebla tiɛubja, ur isawaḍ ara deqs tanfalit; d ayemi ilaq af yal afaddad ad yisin deqs n tzuri, n tiɛubja imgaraden, aken ad iqel d afaddad awzut di deqs n taɣultin ilan.
Yal afaddad ad ibɣu ad ikes amdakul-is ma izdar deg aman, maca ala win isnen asezmil i izemren; win ibges iman-is i tegnits-agi.
Asiked d usidmer
Aken ad isemres tawzut-ines i leqdic n wiyaḍ; afaddad ilaq ad ilmed amek ad isekfel acu susren, imir din kan ad isenti leqdic-is, ilaq ad ibges iman-is i yal tagnits, mačči s lɣerḍ-is; naɣ mebla tigawt; ayen-ni d ayen niḍen, win ur nezmir meqar seg ul-is. Afaddad ilaq ad yili ibges iman-is di yal amḍiq di yal tagnits.
Copyright © Amaruyidir 2020
[i] Afus deg ufus d tanfalit n igulaz, ar tadukli inaramen d Timnirin
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn zho_Hant kab_Latn